CELEX: 62019TN0204
Language: el
Date: 2019-04-05 00:00:00
Title: Υπόθεση T-204/19: Προσφυγή-αγωγή της 5ης Απριλίου 2019 — BL και BM κατά Συμβουλίου κ.λπ.

17.6.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 206/55
            
         
      Προσφυγή-αγωγή της 5ης Απριλίου 2019 — BL και BM κατά Συμβουλίου κ.λπ.
      (Υπόθεση T-204/19)
      (2019/C 206/56)
      Γλώσσα διαδικασίας: η γαλλική
      
         Διάδικοι
      
      
         Προσφεύγοντες-ενάγοντες: BL και BM (εκπρόσωπος: N. de Montigny, δικηγόρος)
      
         Καθών-εναγόμενοι: Συμβούλιο της Ευρωπαϊκής Ένωσης, Ευρωπαϊκή Επιτροπή, Ευρωπαϊκή Υπηρεσία Εξωτερικής Δράσης και Eulex Κοσσυφοπέδιο
      
         Αιτήματα
      
      Οι προσφεύγοντες-ενάγοντες (στο εξής: προσφεύγοντες) ζητούν από το Γενικό Δικαστήριο:
      
                  —
               
               
                  κυρίως,
                  
                              —
                           
                           
                              όσον αφορά τα δικαιώματα που απορρέουν από τη σύμβαση ιδιωτικού δικαίου,
                              
                                          —
                                       
                                       
                                          να επαναχαρακτηρίσει τη συμβατική τους σχέση ως σύμβαση εργασίας αορίστου χρόνου·
                                       
                                    
                                          —
                                       
                                       
                                          να διαπιστώσει παράβαση εκ μέρους των καθών των συμβατικών υποχρεώσεών τους και, ιδίως, της υποχρέωσης έγκυρης κοινοποίησης εγγράφου καταγγελίας στο πλαίσιο καταγγελίας σύμβασης αορίστου χρόνου·
                                       
                                    
                                          —
                                       
                                       
                                          κατά συνέπεια, να καταδικάσει τους καθών να καταβάλουν στους προσφεύγοντες ως αντισταθμιστική αποζημίωση απολύσεως, υπολογιζόμενη επί τη βάσει της αρχαιότητας καθενός εξ αυτών στην υπηρεσία, ήτοι:
                                          
                                                      —
                                                   
                                                   
                                                      για τον BL: το ποσό των 48 424,65 ευρώ·
                                                   
                                                
                                                      —
                                                   
                                                   
                                                      για τον BM: το ποσό των 31 552,75 ευρώ·
                                                   
                                                
                                    
                                          —
                                       
                                       
                                          να κρίνει ότι η απόλυση των προσφευγόντων είναι παράνομη και, κατά συνέπεια να υποχρεώσει τους καθών να τους καταβάλουν αποζημίωση υπολογιζόμενη κατά δίκαιη και εύλογη κρίση στα ποσά των:
                                          
                                                      —
                                                   
                                                   
                                                      75 000 ευρώ για τη ζημία που υπέστη ο BM·
                                                   
                                                
                                                      —
                                                   
                                                   
                                                      90 000 ευρώ για τη ζημία που υπέστη ο BL·
                                                   
                                                
                                    
                                          —
                                       
                                       
                                          Να διαπιστώσει ότι οι καθών δεν συνέταξαν τα σχετικά με την καταγγελία της συμβάσεως νόμιμα έγγραφα κοινωνικής ασφάλισης και
                                          
                                                      —
                                                   
                                                   
                                                      να τους υποχρεώσει να καταβάλουν στους προσφεύγοντες ως περιοδική χρηματική ποινή το ποσό των 100,00 ευρώ ανά ημέρα από την άσκηση της εν λόγω προσφυγής-αγωγής·
                                                   
                                                
                                                      —
                                                   
                                                   
                                                      να τους υποχρεώσει να διαβιβάσουν στους προσφεύγοντες τα σχετικά με την καταγγελία της συμβάσεως νόμιμα έγγραφα κοινωνικής ασφάλισης·
                                                   
                                                
                                    
                                          —
                                       
                                       
                                          να υποχρεώσει τους καθών να καταβάλουν τους τόκους επί των προαναφερθέντων ποσών, υπολογιζόμενων βάσει του βελγικού νόμιμου επιτοκίου·
                                       
                                    
                        
                              —
                           
                           
                              όσον αφορά τα λοιπά δικαιώματα:
                              
                                          —
                                       
                                       
                                          να διαπιστώσει ότι οι προσφεύγοντες έπρεπε να είχαν προσληφθεί ως έκτακτοι υπάλληλοι ενός από τους τρεις πρώτους εκ των καθών και να αναγνωρίσει ότι οι τρεις πρώτοι εκ των καθών μεταχειρίστηκαν τους προσφεύγοντες κατά τρόπο που συνιστά δυσμενή διάκριση, χωρίς αντικειμενική αιτιολόγηση, όσον αφορά την αμοιβή, τα δικαιώματα συνταξιοδοτήσεώς τους και τα συναφή δικαιώματα, καθώς και όσον αφορά τη διασφάλιση μεταγενέστερης απασχόλησης·
                                       
                                    
                                          —
                                       
                                       
                                          να υποχρεώσει τους τρεις πρώτους εκ των καθών να αποζημιώσουν καθέναν εκ των προσφευγόντων για απώλεια αποδοχών, συντάξεως, επιδομάτων και παροχών λόγω των παραβάσεων του κοινοτικού δικαίου που αναφέρει η παρούσα προσφυγή-αγωγή·
                                       
                                    
                                          —
                                       
                                       
                                          να τους υποχρεώσει να καταβάλουν τους τόκους επί των ποσών αυτών·
                                       
                                    
                                          —
                                       
                                       
                                          να τάξει προθεσμία στα μέρη να προσδιορίσουν το ποσό της εν λόγω αποζημίωσης, λαμβανομένων υπόψη του βαθμού και του κλιμακίου στα οποία έπρεπε να προσληφθούν αντιστοίχως οι προσφεύγοντες, της κατά μέσο όρο αυξήσεως των αποδοχών τους, της εξέλιξης της σταδιοδρομίας καθενός εξ αυτών, των επιδομάτων που έπρεπε, επομένως, να είχαν λάβει βάσει των εν λόγω συμβάσεων πρόσληψης έκτακτων υπαλλήλων, και να συγκρίνουν τα αποτελέσματα που θα προκύψουν με την αμοιβή που πράγματι έλαβαν οι προσφεύγοντες·
                                       
                                    
                        
            
                  —
               
               
                  επικουρικώς,
                  
                              —
                           
                           
                              να υποχρεώσει τα θεσμικά όργανα, κατά δίκαιη και εύλογη κρίση, να αποζημιώσουν τους προσφεύγοντες για εξωσυμβατική ευθύνη λόγω προσβολής των θεμελιωδών δικαιωμάτων τους με τα ποσά των:
                              
                                          —
                                       
                                       
                                          105 000 ευρώ για τον BM·
                                       
                                    
                                          —
                                       
                                       
                                          130 000 ευρώ για τον BL·
                                       
                                    
                        
            
                  —
               
               
                  να καταδικάσει τους καθών στα δικαστικά έξοδα.
               
            
         Λόγοι και κύρια επιχειρήματα
      
      Προς στήριξη της προσφυγής-αγωγής τους, οι προσφεύγοντες προβάλλουν, ειδικότερα, επτά λόγους, προκειμένου να επιτύχουν τον επαναχαρακτηρισμό των συμβάσεων εργασίας τους στα θεσμικά όργανα ως συμβάσεων εργασίας αορίστου χρόνου και προκειμένου να λάβουν αποζημίωση για τη ζημία που υπέστησαν εξαιτίας της απόφασης μη ανανέωσης των συμβάσεών τους αντιστοίχως, καθώς και εξαιτίας της επιλογής των θεσμικών οργάνων να εφαρμόσουν, ως προς το διεθνές συμβασιούχο προσωπικό, καθεστώς που δεν συνάδει με τα θεμελιώδη δικαιώματά τους.
      
                  1.
               
               
                  Με τον πρώτο λόγο προβάλλεται καταχρηστική άσκηση δικαιώματος εκ μέρους των καθών, λόγω της διαδοχικής χρήσης συμβάσεων ορισμένου χρόνου, και παραβίαση εκ μέρους τους της αρχής της αναλογικότητας.
               
            
                  2.
               
               
                  Με τον δεύτερο λόγο προβάλλεται παραβίαση εκ μέρους των καθών της αρχής της ίσης μεταχείρισης και της αρχής απαγορεύσεως των διακρίσεων.
               
            
                  3.
               
               
                  Με τον τρίτο λόγο προβάλλεται προσβολή εκ μέρους των καθών του δικαιώματος ακροάσεως των προσφευγόντων.
               
            
                  4.
               
               
                  Με τον τέταρτο λόγο προβάλλεται ανασφάλεια δικαίου σε βάρος των προσφευγόντων, με υπαιτιότητα των καθών, και προσβολή εκ μέρους τους του δικαιώματος χρηστής διοικήσεως.
               
            
                  5.
               
               
                  Με τον πέμπτο λόγο προβάλλεται παραβίαση εκ μέρους των καθών της αρχής της διαβουλεύσεως με τους εκπροσώπους του προσωπικού.
               
            
                  6.
               
               
                  Με τον έκτο λόγο προβάλλεται παραβίαση εκ μέρους των καθών του ευρωπαϊκού κώδικα ορθής διοικητικής συμπεριφοράς.
               
            
                  7.
               
               
                  Με τον έβδομο λόγο προβάλλεται προσβολή εκ μέρους των καθών του δικαιώματος ελεύθερης κυκλοφορίας των εργαζομένων.
                  Επιπλέον, οι προσφεύγοντες προβάλλουν ύπαρξη δυσμενών διακρίσεων μεταξύ εργαζομένων στα θεσμικά όργανα, ιδίως, όσον αφορά αναγνωρισμένα στους έκτακτους υπαλλήλους δικαιώματα, ιδίως τη μη καταβολή ποικίλων επιδομάτων, την εισφορά στα ταμεία συνταξιοδότησης, την επιστροφή εξόδων και, δυνητικά, τη μη λήψη υπόψη προϋπηρεσίας 20 ετών.